# Összefoglalás

## A projektre fordított összes munkaidő

|  |  |
| --- | --- |
| **Tag neve** | **Munkaidő (óra)** |
| Bottlik | 48,5 |
| Holub | 45 |
| Horváth | 42,5 |
| Mocsári | 93,5 |
| Zsíros | 110,5 |
| **Összesen** | **340** |

***• A feltöltött programok forrássorainak száma***

|  |  |
| --- | --- |
| **Fázis** | **Kódsorok száma** |
| Szkeleton | 122247 |
| Prototípus | 2655 |
| Grafikus változat | 4284 |
| **Összesen** | **129186** |

## • Projekt összegzés

### Mit tanultak a projektből konkrétan és általában?

A tárgy jó volt arra, hogy kicsit közelebb kerüljünk ahhoz, amilyen jellegű munkákat majd egy cégnél fogunk végezni, így jobban átlátjuk, hogy mi tetszik nekünk a legjobban, és hogy tényleg szeretnénk-e ilyesmivel foglalkozni majd a jövőben.

A csapattagokkal együttdolgozva, egymás munkáit látva pedig sokkal tisztább lett, hogy melyik az a rész, ami jól megy és mi az, amiben fejlődnünk kell.

Hasznos volt, hogy részegységekre volt bontva a feladat, így a sok határidő biztosította a folyamatos előrehaladást.

Megtapasztaltuk milyen csapatban dolgozni rajta annak minden előnyével, és hátrányával.

Maga a csapatmunka segített abban, hogy egyre jobban tudjunk különböző típusú emberekkel együtt dolgozni, és azt, hogy kivel milyen módon érdemes kommunikálni, együttműködni, hogy a munka a legeredményesebb legyen.

### Mi volt a legnehezebb és a legkönnyebb?

A csapatban előforduló ellentétes vélemények néha megnehezítik a munkát, ezt sokszor szinte lehetetlen úgy megoldani, hogy a végére mindenki elégedett legyen.

Ezzel szemben, amikor a feladatok jól vannak szétosztva, akkor nagyon gyorsan lehet haladni.

Maga a csapatban dolgozás nagyon meg tudja könnyíteni a munkát, mert ha valaki valamiben elakad, akkor mindig tud szólni egy csapattársnak, aki esetleg jobban ért hozzá, vagy csak máshogy látja a dolgokat és tud segíteni. Így gördülékenyebbé vált a munka, mint ha egyedül lett volna.

### Összhangban állt-e az idő és a pontszám az elvégzendő feladatokkal?

Nem volt teljesen összhangban, a pontszámok elosztása másképp is történhetett volna.

### Ha nem, akkor hol okozott ez nehézséget?

A szkeleton több mint a felét elviszi a munkának, és ennek ellenére a végső pontszámba csak 30% súllyal számít bele. A prototípussal feleannyi munka sem volt, mint a szkeletonnal.

### Milyen változtatási javaslatuk van?

A jegyszámítás arányain változtatnék, például 40-40-20 vagy akár 50-30-20 százalékra.

(Zsíros javaslata)

### Milyen feladatot ajánlanának a projektre?

Esetleg egy gyűjtögetős kártyajáték, vagy valamilyen társasjáték (pl.: Ki nevet a végén).

### Egyéb kritika és javaslat

Jó volt, hogy a tárgy kreditértékét felemelték 3-ra, a 2 nagyon kevés volt.